als_Latn dik_Latn sag_Latn
Parfum: po, faleminderit! Por në cilat zona dhe në cilat rroba? Ku ta sprucosh aromën tënde të preferuar nëse...
2014-04-07
Kategoria: Parfumeri
Parfum: po, faleminderit! Por në cilat zona dhe në cilat rroba? Ku ta sprucosh aromën tënde të preferuar nëse do që të lë një aromë që zgjat dhe është e pëlqyeshme? Ja këshillat tona për përdorimin e parfumit në mënyrën e duhur.
Ku ta hedhësh parfumin
Mbi lëkurë:
“Parfumi hidhet atje ku dëshiron të të puthin”, thoshte Coco Chanel. Por parfumi duhet hedhur para së gjithash mbi lëkurë. Në fakt, kur hyn në kontakt me lëkurën parfumi reagon dhe shpërhap një aromë unike dhe që është karakteristike për çdo person. Përfumi nxjerr aromën e tij edhe falë nxehtësisë. Për këtë arsye, duhet të vendoset në pikat e lagështa të trupit dhe atje ku ndihet rrahja e zemrës: qafë, pas gjunjëve, mbi gjoks, mbi kavilje, pas veshëve, apo pranë kërthizës. Pas çdo pulsimi, parfumi do të lëshojë aromë. Mund të sprucosh pak gjithashtu edhe në zonat e trupit që kanë lëvizshmëri, sepse edhe aty do të lëshonin pas çdo lëvizjeje aromë në ajër.
Mbi flokë:
Sprucoje parfumin në kapjen e flokëve nëse janë të shkurtër dhe te majat, nëse janë të gjatë.
Mbi rroba:
Sigurisht, mund të përdorësh parfum mbi rroba, por ama jo në mënyrë të rastësishme, por tërësisht të studiuar. Para së gjithash, duhet të dish se jo të gjitha materialet i mbajnë parfumet në të njëjtën mënyrë. Materialet natyrale si leshi, mëndafshi, kashmiri, kadifja, pambuku apo linoja i nxjerrin në mënyrë perfekte aromat, teksa duhet të tregojmë shumë kujdes me veshjet sintetike. Në të tilla materiale, parfumi do të zhvillohet më me shpejtësi dhe për pasojë, do ta zgjasë më pak. Kujdes dhe nga njollat që nuk hiqen mbi mendafsh.
Për të parfumosur veshjet mund ta sprucosh parfumin nga 10 centimetra distancë, në buzët e fundit, mbi shaje apo në jakën e xhaketës. Mos spruco mbi një material më shumë se një parfum. Rrezikon të krijosh një përzierje aromash pak të arrirë. Nëse ndërrohesh shpesh, mos i spruco veshjet me parfum. Do m jaftonte era që lëshon vet trupi yt.
Gjithashtu:
- Spruco parfum përpara vetes dhe pastaj hyr në renë e parfumosur që krijohet; ajo do të përfshijë gjithë trupin tënd.
- Mos hezito të parfumosësh sirtarët dhe çarçafët.
- Mund të hedhësh ndonjë pikë nga parfumi i preferuar në ujë me të cilin shplan të brendshmet pasi i ke larë.
- Maksimumi i rafinimit: vendos në xhep ose çantë një facoletë mbi të cilën më përpara ke sprucuar ndonjë pikë parfum.
Kur ta përdorësh parfumin?
Kakofonitë e nuhatjes ose erërat shumë të forta mund të shkaktojnë përzierje dhe dhimbje koke, prandaj mos hidh parfum përpara se të hipësh në makinë, ose nëse duhet të marrësh metronë apo autobusin. Spruco pak parfum sapo të kesh arritur në destinacion, në mënyrë që mos t`i marrësh frymën atyre që ke përreth.
als_Latn unk pol_Latn als_Latn pap_Latn als_Latn als_Latn sag_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn